|  |  |
| --- | --- |
| Logo[1] | **Επιτροπή Φύλου & Ισότητας**  *Πληροφορίες: Α. Δούρου 2310995053* |
|  | Θεσσαλονίκη, 17 Ιανουαρίου 2025 |

**Θέμα: Πρόσκληση συμμετοχής σε έκθεση φωτογραφίας**

Η Επιτροπή Φύλου & Ισότητας της Παιδαγωγικής Σχολής του Αριστοτέλειου Πανεπιστήμιου Θεσσαλονίκης διοργανώνει έκθεση φωτογραφίας με τίτλο: **«*Μητρότητα: Πολύπλευρες Ταυτότητες και Δικαιώματα μέσα από το Φακό*».**

Η έκθεση θα λάβει χώρα στον Πύργο της Παιδαγωγικής Σχολής του Α.Π.Θ. στις 6 και 7 Μάρτη 2025.

Η επιτροπή προσκαλεί φοιτήτριες/τες, μεταπτυχιακούς/ές φοιτητές/τριες, υποψήφιους/ες διδάκτορες-ισσες του Α.Π.Θ. ή άλλων πανεπιστημίων της χώρας να δηλώσουν συμμετοχή από τις **16.01.2025 μέχρι και 16/02/2025** στέλνοντας το υλικό τους στα παρακάτω e-mails**:**

* [ibambak@nured.auth.gr](mailto:ibambak@nured.auth.gr);
* [dimzachos@eled.auth.gr](mailto:dimzachos@eled.auth.gr).

Στα e-mails ε θα πρέπει να αναφέρουν το ονοματεπώνυμο, το πανεπιστήμιο, τη σχολή και το εξάμηνο φοίτησης. Η/ο ενδιαφερόμενη/ος μπορεί να αποστείλει έως 2 φωτογραφίες, τραβηγμένες από οποιοδήποτε μέσο (κινητό τηλέφωνο, φωτογραφική μηχανή, βιντεοκάμερα).

Κάθε αρχείο φωτογραφίας θα πρέπει να:

* είναι τύπου jpg (image quality 12)
* έχει όνομα αρχείου που φέρει το επώνυμο της/του συμμετέχουσας/οντα και τον αύξοντα αριθμό της φωτογραφίας, πχ EPWNYMO\_1.jpg
* έχει στη μεγαλύτερη πλευρά του μήκος τουλάχιστον 1920 pixels
* έχει ανάλυση όσο το δυνατόν πιο κοντά στα 300 ppi
* μην έχει υποστεί επεξεργασία με ειδικό λογισμικό εκτός εάν θεωρηθούν απαραίτητες μικρές βελτιώσεις στην ποιότητα της εικόνας
* μην έχει αποκοπεί από αυθεντική φωτογραφία
* μην είναι κολάζ εικόνων
* μην έχει περιθώρια.
* Σε περίπτωση φωτογραφίας από εφημερίδα, περιοδικό ή ιστότοπο παρακαλείστε να αναφέρετε την δημοσιευμένη πηγή ή την διεύθυνση του ιστότοπου.

Τα έργα θα πρέπει να ανήκουν στις/ους συμμετέχοντες/ουσες όταν πρόκειται για μοναδική δημιουργία.

Τα απεικονιζόμενα πρόσωπα θα πρέπει να έχουν δώσει τη συγκατάθεση τους στον/ην φωτογράφο για τη συμμετοχή της φωτογραφίας στην έκθεση, εφόσον πρόκειται για πορτραίτα.

Mε την υποβολή της συμμετοχής της/του, η/ο συμμετέχουσα/ων βεβαιώνει ότι έχει λάβει γνώση και αποδέχεται πλήρως τους παραπάνω γενικούς όρους συμμετοχής του.